Praefectus castrorum
Praefectus castrorum (ponekad i praefectus legionis) je u rimskoj vojsci bio komandant rimskog vojnog logora/baze/kasarne. Njegova dužnost je bila da se pobrine za sve faze konstrukcije logora, uključujući i izbor pogodne lokacije. Historičar Tacit ipak navodi da je legat Julius Agrikola sam išao u obilazak terena i birao lokaciju. Prefekt je bio zadužen i za organizaciju života i rada u logoru, brinuo se o opremi, građenju, logistici i odbrani. Šatori ili barake, orgnizacija straže, vojna bolnica, radionice i sl. su bili pod njegovom upravom. U odsustvu viših oficira mogao je preuzeti komandu nad legijom. Praefectus castrorum je bio trećekomandujući oficir u legiji, po hijerarhiji ispod legata legije i tribunus lacticlaviusa. Prethodno je morao provesti 25 godina u vojnoj službi i napredovati kroz sve "činove" - do ranga centuriona prve centurije prve kohorte - primus pilus. U borbi je zapovijedao artiljerijom legije. Na kraju karijere prefekti su dobijali status viteza - ordo equester.